**Žarko Obradović** (Berane, 21. maj 1960) je srpski političar, zamenik predsednika Socijalističke partije Srbije i bivši ministar prosvete u Vladi Republike Srbije.

Biografija
----------

Rođen je 21. maja 1960. godine u Beranama. Diplomirao je na Fakultetu političkih nauka u Beogradu, gde je magistrirao i doktorirao. Od 1998. do 2000. godine obavljao je dužnost zamenika ministra za lokalnu samoupravu u Vladi Republike Srbije, a u prelaznoj Vladi od oktobra 2000. do januara 2001. godine bio je zamenik ministra za visoko obrazovanje. Narodni poslanik je od januara 2001. godine. Bio je predsednik i zamenik predsednika Poslaničkog kluba SPS-a u Narodnoj skupštini Republike Srbije. Zamenik je predsednika Socijalističke partije Srbije od decembra 2006. godine. Zaposlen je kao profesor na univezitetu Megatrend.

Afera Mala matura
-----------------

Dana 16. juna 2013. na ulicama Beograda mogla su se kupiti rešenja testa za prijemni ispit iz srpskog jezika i književnosti. Policijskom analizom je uvrđeno je da su testovi originalni i da je trebalo da budu korišćeni na predstojećem prijemnom ispitu. Uprkos protivljenja roditelja pojedinih đaka, prijemni je održan, a Ministarstvo je izdalo saopštenje da se prijemni ispit iz maternjeg jezika neće ponavljati. Prilikom pripreme testova iz matematike, ministarstvo je angažovalo i policiju, ali se i pored dobrog obezbeđenja na Internetu pojavio test iz matematike. Zbog ove afere državni budžet je oštećen za 3,6 miliona dinara, koliko košta štampanje testova. Po obavljanju prijemnih ispita, održana je sednica vlade Republike Srbije na kojoj je ocenjeno da je prijemni uređen po propisu i u skladu sa zakonskim osnovama, ali su dan kasnije poništena oba prijemna ispita i odlučeno je da se upis đaka obavi na osnovu uspeha ostvarenog tokom ranijeg školovanja, čime su oštećeni učenici koji su pošteno pripremili i odradili prijemni ispit. Ministar Obradović izjavio je da: *"... ni ja kao ministar, ni moje kolege u ministarstvu ne bežimo od odgovornosti, ali smo mi uradili svoj deo posla. I u odnosu na ono što je policija ustanovila i u odnosu na ono što je komisija donela, a donela je najbolje rešenje i za decu i za sistem. Naše odgovornosti nema."* Nakon ove izjave u skupštini je sazvan odbor za obrazovanje, koji su poslanici vladajuće koalicije bojkotovali, i aktuelnom ministru je upućen apel da podnese ostavku. Na sednici predsedništva Socijalističke partije Srbije 31. jula 2013. godine, rukovodstvo je donelo odluku da razreši dužnosti ministra prosvete Žarka Obradovića.

Spoljašnje veze
---------------

***Žarko Obradović*** na Wikimedijinoj ostavi

* Racionalizacija bez otpuštanja - intervju („Politika", 11. januar 2010.)
* Promenićemo organizaciju male mature - razgovor nedelje („Politika", 23. jun 2013)

| * p
* r
* u
Sastav 11. Vlade Republike Srbije |
| --- |
| od 8. jula 2008. do 27. jula 2012. godine |
| Predsednik | Mirko Cvetković | Republika SrbijaRepublika Srbija |
| Zamenik premijera | Ivica Dačić |
| **Potpredsednici** | Mlađan Dinkić • Božidar Đelić • Jovan Krkobabić |
| **Ministri** | Goran Bogdanović • Nebojša Bradić • Ivica Dačić • Mlađan Dinkić • Saša Dragin • Diana Dragutinović • Oliver Dulić • Božidar Đelić • Vuk Jeremić • Verica Kalanović • Rasim Ljajić • Snežana Malović • Milan Marković • Jasna Matić • Slobodan Milosavljević • Tomica Milosavljević • Milutin Mrkonjić • Žarko Obradović • Snežana Samardžić-Marković • Srđan Srećković • Sulejman Ugljanin • Svetozar Čiplić • Bogoljub Šijaković • Petar Škundrić • Dragan Šutanovac |
| **Generalni sekretar** | Tamara Stojčević |

| * p
* r
* u
Sastav 12. Vlade Republike Srbije |
| --- |
| od 27. jula 2012. do 27. aprila 2014. godine |
| **Predsednik** | Ivica Dačić | Republika SrbijaRepublika Srbija |
| **Prvi potpredsednik Vlade** | Aleksandar Vučić |
| **Potpredsednici** | Suzana Grubješić • Jovan Krkobabić • Rasim Ljajić |
| **Ministri** | Milan Bačević • Aleksandar Vučić • Ivica Dačić • Mlađan Dinkić • Slavica Đukić Dejanović • Velimir Ilić • Verica Kalanović • Goran Knežević • Jovan Krkobabić • Rasim Ljajić • Alisa Marić • Zorana Mihajlović • Ivan Mrkić • Milutin Mrkonjić • Žarko Obradović • Bratislav Petković • Nikola Selaković • Sulejman Ugljanin |
| **Generalni sekretar** | Veljko Odalović |